b'\n_START_ARTICLE_\nJohn Stefanos Paraskevopoulos\n_START_SECTION_\n\xc5\xbdivljenje in delo\n_START_PARAGRAPH_\nRojen je leta 1889 v Pireju (moderna gr\xc5\xa1\xc4\x8dina \xce\xa0\xce\xb5\xce\xb9\xcf\x81\xce\xb1\xce\xb9\xce\xb5\xcf\x8d\xcf\x82). Diplomiral je na Univerzi v Atenah. Med balkanskima vojnama in v prvi svetovni vojni je slu\xc5\xbeboval v gr\xc5\xa1ki armadi. V letu 1919 je od\xc5\xa1el za dve leti v ZDA, kjer je delal tudi na Observatoriju Yerkes. V letu 1921 se je vrnil v Gr\xc4\x8dijo, kjer je postal predstojnik Observatorija Atene. Za tem je od\xc5\xa1el v Arequipo v Peruju, kjer je delal na Postaji Boyden, ki pripada Observatoriju Harvard. Observatorij Boyden so preselili v Ju\xc5\xbeno Afriko zaradi bolj\xc5\xa1ih vremenskih pogojev. Paraskevoulos je tam deloval kot predstojnik Observatorija Boyden med letoma 1927 in 1951. Odkril je ve\xc4\x8d kometov.'